ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
23 มิ.ย. 2559

สรุปตลาดภาคเช้า
ตลาดภาคเช้าปรับตัวลดลง 1.23 จุด มาปิดที่ 1423.45 จุด ซึ่งการซื้อขายระหว่างวันมีการสลับอยู่ในแดนบวกและแดนลบ สอดคล้องกับตลาดหุ้นรอบบ้านที่มีทั้งบวกและลบ คาดเกิดจากนักลงทุนชะลอดูผลการลงประชามติว่าอังกฤษจะยังอยู่ใน EU หรือไม่ โดยจะเริ่มเปิดให้ลงคะแนนในเวลา 13.00 น. (ตามเวลาประเทศไทย) และปิดการลงคะแนนเวลา 4.00 น. ของวันที่ 24 มิ.ย. สำหรับกลุ่มที่ปรับลดลงแรงในเช้านี้เป็นกลุ่มอาหารที่ลดลงไปกว่า 1% ส่วนปริมาณการซื้อขายอยู่ที่ 2 หมื่นลบ.
 
แนวโน้ม ภาคบ่าย
คาดดัชนีจะแกว่งตัวกรอบแคบ เพื่อรอความชัดเจนของการลงประชามติ Brexit โดยโพลที่ออกมาช่วงเช้าวันนี้ยังก่ำกึ่งมีทั้งฝั่งที่คาดว่าจะอยู่ต่อและออกจาก EU ดังนั้นในช่วงบ่ายนี้ซึ่งเป็นช่วงลงคะแนน เราคาดว่าตลาดยังคงผันผวนต่อเนื่อง ดังนั้นการเข้าลงทุนในช่วงนี้เราแนะนำให้รอจังหวะทยอยซื้อหุ้นที่ปรับตัวลดลงมากกว่าตลาดและมีปัจจัยบวกเฉพาะตัว เช่น กลุ่มบันเทิง, กลุ่มพาณิชย์ และรับเหมาก่อสร้าง เป็นต้น
 
วิเคราะห์ทางเทคนิค
NCL  ราคาปิด 2.02 บาท
ทนวรับ 2.00 บาท   แนวต้าน 2.20 บาท
แนว cut หากราคาหุ้นมีโอกาสหลุด 1.96 บาท
กราฟ NCL(week)สามารถดีดตัวตัดผ่านแนวกดทับขึ้นไปได้ ทำให้เกิดรูปแบบชายธง โดยมี RSI สร้าง buy signal สนับสนุนการปรับตัวขึ้นนี้มีเป้าหมายถัดไปที่ 2.20 บาท  หลังจากนั้นอาจสร้างรูป W-shape และราคาจะขึ้นแรงต่อไป  แนะนำซื้อ
 
เด็กแนว
TMC  หุ้นมีขึ้นก็ต้องมีลง  จำไว้ว่าเมื่อไรก็ตามที่ราคาเกิด Overbought มากๆ  เราก็อย่ารีบร้อนเข้าไปในขณะนั้น รอการย่อตัวและเมื่อมั่นใจว่าบริษัทมีพื้นฐานที่ดีพอ จึงรอจังหวะเข้าไปรับ  เมื่อวานราคาหุ้นทิ้งตัวลงมาผสมโรงกับเรื่อง BREXIT ที่กังวลทำให้นักลงทุนที่ไม่มั่นใจลดความเสี่ยงซึ่งเด็กแนวถือว่าดี เพราะราคาหุ้นจะลดลงจาก Overbought มาสู่จุดที่น่าซื้อและหลังจากตรวจสอบกับทางบริษัทว่ามีข่าวลบอะไรกระทบหรือไม่ ก็ได้รับคำตอบว่าดำเนินงานตามปกติอีกทั้งผลประกอบการ Q2 นี้จัดว่าโดดเด่นด้วยซ้ำ เด็กแนวจึงมั่นใจและมองว่าการอ่อนตัวลดความร้อนแรงนี้ จะได้เวลาของการเข้าสะสมรอบใหม่  ราคาหุ้นเตรียม new high ได้ไม่ยาก กำไรจากการขายที่ดิน 
กำไรจากการขายเครื่องจักรที่ค้างส่งตั้งแต่ Q1  และกำไรจากธุรกิจปกติ  คาดว่าไตรมาสนี้จะทุบสถิติกำไรก้อนโต นอกจากนี้เตรียมรอรับข่าวดีการขายเครื่องแยกขยะให้ อบต. อีกกว่า 70 เครื่องเป็นโครงการนำร่อง จากนั้นคาดว่าจะขายให้กับตำบลต่างๆ อีกหลายร้อยแห่ง เพื่อรองรับโรงไฟฟ้าขยะที่รัฐได้ประกาศเป็นวาระแห่งชาติไปแล้วงานนี้ของใหญ่แน่ เพราะราคาขายต่อเครื่องประมาณ 7 ล้านบาท ถ้ามี 800 ตำบล จะผลิตทันหรือไม่ตะหากเป็นประเด็นสำคัญ  จับตากัน สะสมหุ้นเพิ่มคร๊าบ
แนวโน้มกราฟ TMC ดีดตัวขึ้น โดยแท่งเทียนส่งสัญญาณม้วนกลับ  หลังจากอ่อนตัวจนเข้าสู่เขต Oversold ใน F-stoch ซึ่งจะมีการ rebound ทางทฤษฏีเกิดขึ้น  โดยเมื่อผ่าน 3.20 บาท จะหมดแรงกดทับ และมีโอกาสสร้าง new high ได้ เพราะ Indicator ระยะสั้นต่ำกว่า Overbought มากแล้ว